钦定古今图书集成/明伦汇编/氏族典/第471卷 > 《廖用贤尚友录》 > 蔡洪
## 钦定古今图书集成/明伦汇编/氏族典/第471卷 > 《廖用贤尚友录》 > 蔡洪

按《尚友录》：洪字叔开，吴郡人。初仕吴，朝赴洛，洛中人
问曰：“幕府初开，群公辟命，求英奇于侧陋，采贤儁于
岩穴。君吴楚之士，亡国之馀，有何异才而应斯举？”洪
曰：“夜光之珠，不必出于孟津之河；盈握之璧，不必采
于昆仑之山。夏禹生于东夷，文王生于西羌，贤圣所
出，何必常处。昔武王伐纣，迁顽民于洛邑，得无诸君
是其苗裔乎？”